wickkiey/tamil-wikipedia-chunked huggingface dataset:
# வயிற்றுப் புண்

## காரணம்

### மன அழுத்தம்

சீழ்ப்புண் உருவாக்கத்தில் மனஅழுத்தத்தை ஒரு சாத்தியமான காரணமாக, அல்லது குறைந்தபட்சம் அதன் கடுஞ்சிக்கலுக்கான காரணமாகவே ஆராய்ச்சியாளர்கள் தொடர்ந்து கவனித்து வருகிறார்கள். வயிற்றுப் புண்கள் உருவாக்கத்தில் மனஉளைச்சல் அழுத்தம் பாதிப்பை ஏற்படுத்துமா என்பதில் சர்ச்சைகள் இருக்கிறது. எனினும், தீக்காயங்கள் மற்றும் தலை கோளாறுகள் உடல்கூற்று அழுத்த சீழ்ப்புண்களாக ஏற்படலாம், இயந்திர இயக்க காற்றோட்டத்தில் இருக்கும் பல நோயாளிகளிடத்தில் இவை காணப்படுகிறது.  
நடத்தைக்குரிய மருத்துவ ஆராய்ச்சி கழகத்தால் கூட்டப்பட்ட ஒரு நிபுணர் குழு, சீழ்ப்புண்கள் முழுமையாக ஒரு தொற்று நோய் அல்ல என்றும் ஆனால் உளவியல் காரணிகள் முக்கியப் பங்காற்றுவதாக முடிவு செய்தனர்.  
தாய்லாந்து நாட்டு மருத்துவமனை ஒன்றில் வயிற்றுப் புண் நோயாளிகளிடத்தில் மேற்கொள்ளப்பட்ட ஆய்வு ஒன்று நீடித்திருக்கிற மனஅழுத்தம், வயிற்றுப் புண்ணின் அதிகரித்த இடர்ப்பாட்டுக்குத் தொடர்பு கொண்டிருப்பதாகவும் நீடித்திருக்கிற மனஅழுத்தம் மற்றும் ஒழுங்கற்ற உணவுநேரங்கள் இரண்டும் இணைந்து ஒரு முக்கியமான இடர்ப்பாட்டுக் காரணியாகவும் அமைகிறது என்று கூறுகிறது.
# வயிற்றுப் புண்

## நோய்கண்டறிதல்

வயிற்றுப் புண் இருப்பதாகச் சந்தேகிக்கப்படும் நோயாளிகளிடத்தில் ஈஸோபாகோகாஸ்ட்ரோடியோடெனோஸ்கோபி (EGD), காஸ்ட்ரோஸ்கோபி என்றும் அறியப்படும் ஒரு வகையான என்டோஸ்கோபி, மேற்கொள்ளப்படுகிறது. நேரடியாக அடையாளங்காணுதல் மூலம், சீழ்ப்புண்ணின் இடம் மற்றும் தீவிரத்தன்மை விவரிக்கப்படலாம். மேலும் எந்த சீழ்ப்புண்ணும் காணப்படவில்லையென்றால் EGD பெரும்பாலும் ஒரு மாற்று நோய்கண்டறிதலை வழங்கும்.  
*ஹெலிகோபாக்டர் பைலோரி* நோய்கண்டறிதல் பின்வரும் வழிமுறைகளில் செய்யப்படலாம்:
- சிறுநீர் உப்பு, மூச்சு பரிசோதனை (உடலுக்குள் செலுத்தப்படாதது மற்றும் EGD தேவைப்படாது);
- ஒரு EGD உடல் திசு ஆய்வு மாதிரியிலிருந்து நேரடி வளர்மம்; இதைச் செய்வது கடினமானது மேலும் இது விலையுயர்ந்ததும் கூட. பெரும்பாலான பரிசோதனைக் கூடங்கள் 'எச். பைலோரி'' வளர்மத்தைச் செய்வதற்காக அமைக்கப்பட்டிருப்பதில்லை;
- [[விரைவான யூரியேசு பரிசோதனை/0} மூலம் உடல் திசு ஆய்வு மாதிரி செயல்பாட்டில் யூரியேசு|விரைவான யூரியேசு பரிசோதனை/0} மூலம் உடல் திசு ஆய்வு மாதிரி செயல்பாட்டில் யூரியேசியின் நேரடி கண்டறிதல்;
- இரத்தத்தில் நோய்எதிர்ப்பு நிலைகளின் அளவீடு (இதற்கு EGD தேவைப்படுவதில்லை). EGD இல்லாமல் ஒரு உடன்பாடான நோய்எதிர்ப்பு மட்டுமே நிர்மூலமாக்கும் சிகிச்சைக்கான உத்திரவாதமாக இருக்குமா என்பது இன்னமும் சற்று சர்ச்சைக்குரியதாகவே இருக்கிறது;
- மல எதிரியாக்கி பரிசோதனை;
- உயிர்த்தசை பரிசோதனைகள் மற்றும் ஒரு EGD உடல் திசு ஆய்வை வண்ணமிடுதல்.  
சீழ்ப்புண் ஏற்படுவதற்குச் சாத்தியமான இதர காரணங்கள், குறிப்பாக கடுமைத்தன்மை (இரைப்பை புற்றுநோய்), நினைவில் கொள்ள வேண்டி இருக்கிறது. குறிப்பாக வயிற்றின் *பெரும் (விசாலமான) வளைவில்* ஏற்படும் சீழ்ப்புண்களில் இது உண்மையாக இருக்கிறது; பெரும்பாலானவை நீடித்திருக்கிற *எச். பைலோரி* நோய்தாக்கத்தின் விளைவாகவும் இருக்கிறது.  
வயிற்றுப் புண் ஊடுருவிச்சென்றால் இரைப்பை குடல்சார்ந்த வழிப்பாதையின் (இதில் எப்போதும் காற்று இருக்கும்) உள்ளிருந்து காற்று கசிய ஆரம்பித்து பெரிடோனியல் பள்ளத்திற்கு (இதில் பொதுவாக காற்று இருப்பதில்லை) அனுப்பிவிடும். இது பெரிடோனியல் பள்ளத்துக்குள் "தடங்கலற்ற காற்று"க்கு வழி செய்கிறது. மார்பு எக்ஸ்ரே எடுக்கும்போது ஒரு நோயாளி நேராக நிமிர்ந்து நின்றால், இந்த வாயு உதரவிதானத்தின் அடியில் மிதந்து நிலைபெறும். அதனால் நிமிர்ந்த மார்பு எக்ஸ்ரே அல்லது மல்லாந்து படுத்திருக்கிற அடிவயிற்று எக்ஸ்ரேவில் காட்டப்படும் பெரிடோனியல் பள்ளத்தில் இருக்கும் வாயு துளை செய்து வயிற்றுப் புண் நோய்க்கான முன்னறிகுறியாக இருக்கிறது.
# வயிற்றுப் புண்

## நோய்கண்டறிதல்

### பார்வைக்குப் புலப்படுகிற தோற்றம்

இரைப்பை சீழ்ப்புண்கள் பெரும்பாலும் வயிற்றின் குறைந்த வளைவிலேயே உருவாகியிருக்கும். அந்த சீழ்ப்புண் ஒரு வட்டத்திலிருந்து முட்டைவடிவமான பாரீடெல் குறையாக ("ஓட்டை") இருக்கிறது, அது இரண்டு முதல் நான்கு செ.மீ. விட்டத்துடன் மிருதுவான அடிபாகத்தையும் செங்கோண எல்லைகளையும் கொண்டிருக்கும். வயிற்றுப் புண்ணின் நுட்பமான வடிவில் இந்த எல்லைகள் ஒழுங்கற்றதாகவோ மேலெழும்பியோ இல்லை, சீர்கெட்ட நிலையில் ஒழுங்கான முறையில் ஆனால் மேலெழும்பிய எல்லைகளைக் கொண்டிருக்கும். இரைப்பைப் புற்றுநோயின் சீழ்ப்புண்ணுள்ள வடிவில் எல்லைகள் ஒழுங்கற்றதாக இருக்கும். இந்த பாரியீடல் வடுவின் காரணமாக சுற்றியிருக்கும் மென்சவ்வு ஆரங்கள் மடிப்புகளை வெளிப்படுத்தும்.
# வயிற்றுப் புண்

## நோய்கண்டறிதல்

### நுண்ணோக்கித் தோற்றம்

இரைப்பை வயிற்றுப் புண் என்பது ஒரு மென்சவ்வில் ஏற்படும் குறை, பெப்சின்-அமில தாக்குதலால் உற்பத்தியாகி மஸ்குலாரிஸ் மியூகோசே மற்றும் மஸ்குலாரிஸ் ப்ரோப்ரியாவை ஊடுருவுகிறது. சீழ்ப்புண் விளிம்புகள் செங்கோணமுடையவை மற்றும் நீடித்திருக்கும் இரைப்பை அழற்சியை ஏற்படுத்துகிறது. செயலூக்கக் கட்டத்தின்போது, சீழ்ப்புண்ணின் அடித்தளம் நான்கு பகுதிகளைக் காட்டுகிறது: இன்ஃப்ளமேடரி எக்ஸிக்யூடேட், ஃபைப்ரனாய்ட் நெக்ரோசிஸ், கிரானுலேஷன் திசு மற்றும் ஃபைப்ரோஸ் திசு. சீழ்ப்புண்ணின் ஃபைப்ரோஸ் அடித்தளம் தடித்த சுவர்களுடன் அல்லது இரத்தக் கட்டிகளுடன் கூடிய இரத்தக் குழாய்களைக் கொண்டிருக்கும்.
# வயிற்றுப் புண்

## நோய்கண்டறிதல்

### இரைப்பைமேற்புற வலியின் வேறுபடுத்துகிற நோய்கண்டறிதல்கள்

<div>
- வயிற்றுப் புண்
- இரைப்பை அழற்சி
- வயிற்றுப் புற்றுநோய்
- காஸ்ட்ரோ ஈசோபேகியல் ரிஃப்ளக்ஸ் நோய்
- கணைய அழற்சி
- கல்லீரலில் இரத்தம் கட்டுதல்
- பித்தப்பை அழற்சி
- பித்தநீர்க் குழாய் வலி
- நலிந்த இதயத்திசு இறப்பு
- பரவும் வலி (ப்ளியூரிசி, பெரிகார்டிடிஸ்)
- மேலான மெசென்ட்ரிக் தமனி நோய் அறிகுறித் தொகுதி
</div>
# வயிற்றுப் புண்

## சிகிச்சைமுறை

சீழ்ப்புண் போன்ற நோய் அறிகுறி கொண்டிருக்கும் இளம் நோயாளிகள் பெரும்பாலும் EGD மேற்கொள்ளப்படுவதற்கு முன்னர் அமிலமுறிவுகள் அல்லது H2 எதிரிகளால் சிகிச்சையளிக்கப்படுகின்றனர். பிஸ்மத் தனிமங்கள் உண்மையிலேயே உயிர்ப்பொருள்களைக் குறைக்கலாம் அல்லது அவற்றைச் சுத்தப்படுத்தலாம், இருந்தாலும் சில பிஸ்மத் சப்சாலிசைலேட் பொருட்களின் எச்சரிக்கை லேபில்களில் வயிற்றுப் புண் கொண்டிருக்கும் நபர்கள் இந்தப் பொருட்களைப் பயன்படுத்தக்கூடாது என்று குறிப்பிட்டிருப்பதையும் கவனத்தில் கொள்ளவேண்டும்.  
நான்ஸ்டீராய்டல் ஆன்டி-இன்ஃப்ளமேடரி (NSAIDs)களை எடுத்துக் கொள்ளும் நோயாளிகள் ப்ரோஸ்டோகிளாண்டின் அனலாக் (மிசோப்ரோஸ்டோல்) கூட எடுத்துக் கொள்ளும்படி பரிந்துரைக்கப்படுவார்கள், இது NSAID களின் பக்க விளைவுகளாக இருக்கக்கூடிய வயிற்றுப் புண்களைத் தடுப்பதற்கு உதவியாக இருக்கும்.  
*எச். பைரோலி* நோய்த்தாக்கம் இருக்கும்போது, மிகச் சிறப்பாக செயல்படுத்தக்கூடிய சிகிச்சையாக இருப்பது இரு நோய் எதிர்ப்புகளின் கூட்டு (எ-டு: க்ளாரித்ரோமைசின், அமாக்சிசிலின், டெட்ராசைக்ளின், மெட்ரோனைடேஸோல்) மற்றும் ஒரு ப்ரோடான் பம்ப் இன்ஹிபிடர் (பிபிஐ), சிலநேரங்களில் பிஸ்மத் சேர்மங்களும் உடன் சேர்த்துக்கொள்ளப்படுகிறது. சிக்கலான சிகிச்சை-எதிர்ப்பு நிலைமைகளில் மூன்று நோய்எதிர்ப்பான்கள் (அமாக்சிசிலின் + க்ளாரித்ரோமைசின் + மெட்ரோனைடேஸோல்) பிபிஐ-யுடன் சேர்த்தும் மற்றும் சிலநேரங்களில் பிஸ்மத் சேர்மங்களுடன் இணைத்தும் பயன்படுத்தப்படலாம். சிக்கலற்ற நிலைமைகளுக்கு மிகவும் பயனளிக்கக்கூடிய முதல் நிலை சிகிச்சையாக இருப்பது அமாக்சிசிலின் + மெட்ரோனைடேஸோல் + பாண்டோப்ராஸோல் (இது ஒரு பிபிஐ). *எச். பைலோரி* இல்லாதபோது, பெரும்பாலும் நீண்ட கால உயர்ந்த பிபிஐ களின் டோஸ்கள் பயன்படுத்தப்படுகிறது.  
*எச். பைலாரி* யின் சிகிச்சை வழக்கமாக நோய்த்தாக்கம் சுத்தமாக்கல், நோய்அறிகுறிகள் தணிப்பு மற்றும் இறுதியில் சீழ்ப்புண்களின் குணப்படுத்தலுக்கு வழி வகுக்கிறது. நோய்த்தாக்கம் மீண்டும் ஏற்பட்டு மறுசிகிச்சை தேவைப்படலாம். அப்போது அவசியம் ஏற்பட்டால் இதர நோய் எதிர்ப்பு மருந்துகளுடன் குணப்படுத்தலாம். 1990 ஆம் ஆண்டுகளில் பிபிஐகளின் பரந்துவிரிந்த பயன்பாடு காரணமாக சிக்கலற்ற வயிற்றுப் புண்களுக்கான அறுவை சிகிச்சை நடைமுறைகள் ("உயர் தேர்வுடைய வாகோடோமி" போன்றவை) வழக்கற்றுப்போனது.  
துளையேற்பட்ட வயிற்றுப் புண் அறுவைசிகிச்சை செய்யவேண்டிய ஒரு அவசரநிலையாக இருக்கிறது, மேலும் அந்த துளைகளைச் சீர்படுத்த அறுவைசிகிச்சை செய்யவேண்டிய அவசியமும் இருக்கிறது. பெரும்பாலான இரத்தம் வெளியேறும் சீழ்ப்புண்களுக்கு ஒரு என்டோஸ்கோபி உடனடியாகத் தேவைப்படுகிறது, இது தீய்ப்பான், ஊசிபோடுதல் அல்லது க்ளிப்பிடுதல் மூலம் வெளியேறும் இரத்தத்தை நிறுத்துகிறது.
# வயிற்றுப் புண்

## நோய் பரவல்

வயிற்றுப் புண் ஏற்படுவதற்கான வாழ்நாள் இடர்ப்பாடு தோராயமாக 10% ஆக இருக்கிறது.  
மேற்கத்திய நாடுகளில் ஹெலிகோபாக்டர் பைலோரி நோய்தாக்கங்களின் பரவும்தன்மை ஏறக்குறைய வயதுடன் பொருந்தி இருக்கிறது (அதாவது, 20 வயதில் 20%, 30 வயதில் 30%, 80 வயதில் 80% போன்று). மூன்றாம் உலக நாடுகளில் நோய் பரவியுள்ளமை மிக உயர்ந்து காணப்படுகிறது. உணவு, நிலத்தடி நீர் தூய்மைக்கேடு மற்றும் மனித எச்சில் (முத்தமிடுதல் அல்லது உணவுப் பாத்திரங்களைப் பகிர்ந்துகொள்ளுதல்) மூலம் நோய் பரவுகிறது.  
ஹெலிகோபேக்டர் நோய்த்தாக்கத்தின் குறைந்த நிலைமைகளே இறுதியில் சீழ்ப்புண்ணாக உருவாகும், மேலும் பெரும் சதவிகித மக்கள் குறிப்பிடமுடியாத அசௌகரியம், அடிவயிற்று வலி அல்லது இரைப்பை அழற்சியைப் பெறுவார்கள்.
# விக்கிப்பீடியா:உங்களுக்குத் தெரியுமா/ஏப்பிரல் 10, 2013

- எரிமலைக் கூம்பான **அரராத் மலை** (படம்) துருக்கியில் உள்ள மிக உயரமான மலையாகும்.
- மாவீரன் **தீரன் சின்னமலை** பிரித்தானியக் கிழக்கிந்திய கம்பனியை எதிர்த்துப் போரிட்ட தமிழ் நாட்டைச் சேர்ந்த இந்திய விடுதலைப் போராட்ட வீரர்களுள் ஒருவர்.
- கிறித்தவ கொள்கைளில் உருவாகிய சமயமான **மொர்மனியம்** மோர்மொன் நூலை மறைநூலாகக் கொள்கின்றது.
- **எட்டி விருது** என்பது சிறந்த உள்நாட்டு வணிகனுக்கு அரசனால் வழங்கப்பட்ட சங்ககால விருதுகளில் ஒன்றாகும்.
- தமிழகத்தில் கடலூர், தூத்துக்குடி ஆகிய இடங்களில் மட்டுமே **கோட்டியா** என அழைக்கப்படும் சிறிய கப்பல்கள் கட்டப்படுகின்றன.
# நெசவுத் தொழில்நுட்பம்

**நெசவுத் தொழினுட்பம்** அல்லது **நெசவுத் தொழில்** இது மக்கள் பயன்படுத்தும் உடுத்தும் உடையான ஆடை, படுக்கை விரிப்பான பாய் கம்பளம் மற்றும் சாக்கு உற்பத்தி செய்வதற்கு உதவும் நுட்பம் ஆகும்.  
ஒவ்வொரு தொழிலும் அதன்
மூலப்பொருட்கள் அதிகமாக கிடைக்கும் பகுதிகளில் புகழ்பெற்றிருக்கும். பஞ்சு உற்பத்தி, விசைத்தறி பயன்பாடு, சாயமிடல் போன்ற செயல்பாட்டு நுட்பங்கள் நெசவுத் தொழில்நுட்பத்தில் அடங்கும். இது ஒரு பழந்தமிழர் தொழினுட்பம் ஆகும்.
# நெசவுத் தொழில்நுட்பம்

## தமிழர்களும் நெசவுக்கலையும்

நெசவுத் தொழில்நுட்பத்தை ஒரு கலையாகவே தமிழர்கள் பாவித்து பின்பற்றி வந்துள்ளனர். பருத்தியிலிருந்து நூல் நூற்றலையும், கைத்தறியையும், தையலையும் பண்டைக்காலம் தொட்டே தமிழர் அறிந்திருந்தனர். தமிழர்கள் இத்துறையில் கொண்ட தொழில்நுட்பத்தையும், ஈடுபாட்டையும் தமிழர் நெசவுக்கலை குறிக்கின்றது.
# நெசவுத் தொழில்நுட்பம்

## மகாவம்சத்தில் நெசவு

இலங்கையின் வரலாற்றின் முற்பட்ட நூலான மகாவம்சத்தின் கூற்றின் படி, இலங்கைக்கு விசயனும் அவனது நண்பர்கள் 700 பேரும் தம்பபண்ணி எனும் இடத்தை வந்தடைந்ததன் பின்னர், விசயனின் நண்பர்கள் அவ்விடத்தில் தோன்றிய ஒரு பெண்ணை (யாக்கினி) பின் தொடர்ந்து ஒவ்வொருவரும் செல்கின்றனர். அங்கே குவேணி அவர்களை பொய்கை ஒன்றில் சிறைவைக்கின்றாள். கடைசியாக அவர்களை தேடி விசயன் செல்லும் போது, ஒரு மரத்தடியில் துறவி வடிவில் குவேணி நூல் நூற்றுக்கொண்டிருக்கின்றாள், எனும் தகவல் விசயன் இலங்கைக்கு வரும் முன்பே இலங்கையில் நெசவு கைத்தொழில் பற்றிய அறிவு இருந்துள்ளதை வெளிப்படுத்துகிறது.
# நெசவுத் தொழில்நுட்பம்

## பல்வேறு பிரிவுகள்

நெசவுத்தொழினுட்பம் பண்டைய காலந்தொட்டே தமிழர்களின் பயன்பாட்டில் இருந்துவந்துள்ளது.
நெசவுத்தொழில்நுட்பத்தை பல்வேறு பிரிவுகளாக பிரிக்கலாம்..  
:1. இயற்கையான பஞ்சுத்துணி நெசவுகள் (காட்டன் / பருத்தி இழை, சணல், மூங்கில் மற்றும் பல)
:2. செயற்கை இழை பஞ்சுத்துணி நெசவுகள் (பாலியஸ்டர், விஸ்கோஸ், மற்றும் பல)
:3. மிருக உரோம நெசவு (வுல் எனப்படும் ஆட்டிழை மற்றும் பல)
# நெசவுத் தொழில்நுட்பம்

## பருத்தி இழை நெசவுத்தொழினுட்பம்

பருத்தி இழை நெசவுத்தொழினுட்பம் பல படிகளை உள்ளடக்கியது....  
:1. பஞ்சடித்தல் (ஜின்னிங்)
:2. நூல் தயாரிப்பு (ஸ்பின்னிங் )
:3. நூலை பதப்படுத்துதல், சாயப்படுத்துதல் மற்றும் நெசவிற்கு தயார்படுத்துதல் (புராஸஸிங்,டையிங் மற்றும் வீவிங் பிரிபரேசன்)
# நெசவுத் தொழில்நுட்பம்

## பருத்தி இழை நெசவுத்தொழினுட்பம்

### பஞ்சடித்தல் (ஜின்னிங்)

விவசாயிகளிடமிருந்து வாங்கிய பருத்தியை இயந்திரம் மூலம் விதை நீக்கி பஞ்சு தனியே பிரித்தெடுக்கப்பட்டு பொதிகளாக்கப்பட்டு நூற்பாலைகளுக்கு அனுப்பும் முறை.
# நெசவுத் தொழில்நுட்பம்

## பருத்தி இழை நெசவுத்தொழினுட்பம்

### நூல் தயாரிப்பு (பன்னல் / ஸ்பின்னிங்)

பன்னல் / ஸ்பின்னிங் எனப்படும் நூற்பு தொழினுட்பம் மிக மிக எளிதானது.  
முதலில் நூல்களை அதன் இயல்புக்கு தகுந்தவாறு பகுப்பது என்பது மிக முக்கியம். நூல்களை (yarn). பொதுவாக எண்ணிக்கை (count) என்ற காரணியால் பகுப்பார்கள்.  
பல்வேறு விதமான துணிகளுக்கு பல்வேறு விதமான நூல்கள் தேவை. நீங்கள் கடையில் சென்று போர்வையும், மேலாடையும் வாங்குகிறீர்கள். இரண்டும் ஒரே மாதிரியாகவா இருக்கிறது? இல்லையே..பிறகு வேறுபாடு எதில் ? அங்கேதான் இந்த நூலின் எண்ணிக்கை (yarn count) வருகிறது. அந்தந்த நூலின் எடைக்கு (weight) தகுந்தாற்போல் அந்த நூலின் எண்ணிக்கை குறிக்கப்படுகிறது.  
நல்ல கனமான நூல் (coarser count) போர்வைக்கும் மெல்லிசான நூல் (finer count ) மேலாடைக்கும் பயன் படுத்தப்படுகிறது!!
# நெசவுத் தொழில்நுட்பம்

## பருத்தி இழை நெசவுத்தொழினுட்பம்

### நூலின் எண்ணிக்கை

நூல் எண்ணிக்கைகளில் பலவிதங்கள் உண்டு. ஆனாலும் அதிகமாக புழக்கத்தில் உள்ள ஆங்கில எண்ணிக்கை (English count) முறையையே நாம் எடுத்துக்கொள்வோம்.  
ஆங்கில எண்ணிக்கை (English count) - Ne  
இந்த வகை கவுன்ட் முறையில் பொதுவாக நூலின் நீளம் “யார்ட்” (yard - கஜம்) என்ற அளவையில்தான் ( 1மீட்டர் - 1.09 யார்ட்- கஜம்) அளக்கப்படுகிறது. அதே போல் நூலின் எடை பவுன்ட் (pound) என்னும் அளவையில் தான் குறிப்பிடப்படுகிறது( 1 கிலோ கிராம் = 2.2 பவுன்ட் )  
ஆக , ஒரு பவுன்ட் நூலை எடுத்து எடை போட்டு , அதில் எத்துனை 840 யார்ட், நீளமுள்ள நூல்கள் இருக்கிறதோ அதுவே அந்நூலின் கவுன்ட் (எண்ணிக்கை).  
இன்னும் விரிவாகச் சொன்னால் 10 என்பது ஒரு நூலின் கவுன்ட் (எண்ணிக்கை) என்றால், அதே நூலை ஒரு பவுன்ட் எடுத்து நீளத்தை அளந்தோமானால் மொத்த நீளம் 8400 யார்ட்ஸ் (yard - கஜம்) என்பதாம்
# நெசவுத் தொழில்நுட்பம்

## பருத்தி இழை நெசவுத்தொழினுட்பம்

### ஆங்கிலத்தில்

**English Count (Ne) = No. of 840 yards in 1 pound of yarn**
# நெசவுத் தொழில்நுட்பம்

## கைத்தறி நெசவு

கைத்தறி நெசவு
# நெசவுத் தொழில்நுட்பம்

## விசைத்தறி

விசைத்தறி
# மெய்ம்மயக்கம்

**மெய்ம்மயக்கம்** அல்லது **மெய் மயக்கம்** அல்லது **தமிழில் மெய்யொலிக் கூட்டம்** என்பது தமிழ் இலக்கணத்தில் ஒரு சொல்லில் மெய்யெழுத்துகள் அடுத்தடுத்து வருவதைக் குறிக்கும். இரண்டு மெய்கள் இணைந்து வருவதே பெரும்பான்மை. அரிதாக மூன்று மெய்கள் இணைந்து வருவதும் உண்டு. இரு மெய்கள் இணைந்து வருவது 'மெய்ம் மயக்கம்' என்றும் மூன்று மெய்கள் இணைந்து வருவதை 'ஈரொற்று மயக்கம்' என்றும் கூறுவர்.. *பக்கம்* என்ற சொல்லில் **க்க்** (க்க = க் + க் + அ) என இரண்டு மெய்கள் இணைந்து வருகின்றன. இது போலவே, *அச்சம்*, *கற்கள்* போன்ற சொற்களிலும் முறையே **ச்ச்**, **ற்க்** ஆகிய மெய்ம் மயக்கங்களைக் காணலாம்.
சொற்களில் வருவது அரிதானதும் தெளிவாக வரையறுக்கக் கூடியதும் ஆகும். இத்தகைய வரையறைகளின் இயல்பு மொழிவதற்கு எளிதான கூட்டொற்றுகளை மட்டும் ஏற்கும் வகையில் உள்ளது. தமிழ் மெய்யொலிகளின் இந்த இயல்பு தொல்காப்பியத்தில் ஆய்ந்து சொல்லப்பட்டுள்ளது. ஒரே மெய்யெழுத்து இரட்டித்து வருதலை 'உடனிலை மெய்ம்மயக்கம்' என்றும் இருவேறு மெய்கள் தொடர்ந்து வருவதை 'வேற்றுநிலை மெய்ம்மயக்கம்' என்றும் குறித்துள்ளனர்.
தமிழ் மரபுப்படி மெய்ம் மயக்கங்கள் சொற்களின் இடையில் மட்டுமே வருகின்றன. எனினும், தற்காலத்தில் பிறமொழிச் சொற்களை அவற்றின் ஒலிப்பு மாறாமல் தமிழில் எழுத முயல்வோர் மெய்ம் மயக்கங்களைச் சொல் முதலிலும் இறுதியிலும் கூட வரும்படி எழுதுகின்றனர். எடுத்துக்காட்டாக *ப்ரசாதம்*, *க்ரைம்* போன்ற சொற்களில் முதலிலும், *பாங்க்*, *சிமென்ட்* போன்ற சொற்களில் கடைசியிலும் மெய்ம் மயக்கங்கள் வரும்படி எழுதுவதைக் காண முடியும். இது தமிழ் மரபுக்கு ஏற்புடையது அன்று.
# மெய்ம்மயக்கம்

## வகைகள்

இணையும் எழுத்துகளை அடிப்படையாகக் கொண்டு மெய்ம் மயக்கங்கள் பின்வருமாறு இரண்டு வகைகளாகப் பிரிக்கப்படுகின்றன.  
1. உடனிலை மெய்ம் மயக்கம்
1. வேற்று நிலை மெய்ம் மயக்கம்  
இவற்றுள் உடனிலை மெய்ம் மயக்கம் ஒரே மெய்யெழுத்து மயங்குவதையும், வேற்று நிலை மெய்ம் மயக்கம் இருவேறு மெய்கள் ஒன்றுடன் ஒன்று மயங்குவதையும் குறிக்கின்றன. முன்னர்த் தரப்பட்ட எடுத்துக்காட்டுகளில் *பக்கம்*, *அச்சம்* என்னும் சொற்களில் உடனிலை மெய்ம் மயக்கமும், *கற்கள்* என்னும் சொல்லில் வேற்று நிலை மெய்ம் மயக்கமும் வருவதைக் காணலாம். பொதுவாகத் தமிழில் உள்ள எல்லா மெய் எழுத்துகளுமே மெய்ம் மயக்கங்களில் வருவது உண்டு. எனினும், எல்லா மெய்களும், பிற எல்லா மெய்களுடனும் மயங்குவதில்லை. இவற்றுக்கு வரையறைகள் உள்ளன.
# மெய்ம்மயக்கம்

## வகைகள்

### உடனிலை மெய்ம் மயக்கம்

<poem>ய, ர, ழ என்னும் மூன்றும் முன் ஒற்றக்  
க, ச, த, ப, ங, ஞ, ந, ம, ஈரொற்று ஆகும்</poem>  
**ர்**, **ழ்** ஆகிய இரண்டு எழுத்துகள் தவிர்ந்த ஏனைய 16 மெய்களுமே உடனிலையாக அதாவது தம்முடன் தாமே மயங்குகின்றன. ஒவ்வொரு எழுத்துக்குமான எடுத்துக்காட்டுகள் வருமாறு:  
- **க்** - அக்கு
- **ங்** - அங்ஙனம்
- **ச்** - அச்சு
- **ஞ்** - அஞ்ஞான்று
- **ட்** - அட்டு
- **ண்** - அண்ணம்
- **த்** - அத்து
- **ந்** - அந்து
- **ப்** - அப்பு
- **ம்** - அம்மா
- **ய்** - அய்யம்
- **ர்** - --- (இல்லை)
- **ல்** - அல்லி
- **வ்** - அவ்வை, கவ்வு
- **ழ்** - --- (இல்லை)
- **ள்** - அள்ளல்
- **ற்** - அற்றம்
- **ன்** - அன்னை
ய, ர, ழ என்னும் எழுத்துகளில் ஒன்று ஒற்றாக வந்து. அதனை அடுத்து க, ச, த, ப, ங, ஞ, ந, ம என்னும் எழுத்துகளில் ஒன்று ஒற்றாக வந்து இரண்டொற்றாய் நிற்கக் கூடும்.
(எ.கா.)
| முன்\பின் | க் | ச் | த் | ப் | ங் | ஞ் | ந் | ம் |  |
| --- | --- | --- | --- | --- | --- | --- | --- | --- | --- |
| ய் | உய்க்க | பாய்ச்சி | காய்த்தல் | வாய்ப்பு | காய்ங்கனி | தேய்ஞ்சது | காய்ந்த | மெய்ம்மயக்கம் |  |
| ர் | பீர்க்கு | தேர்ச்சி | பார்த்தல் | கூர்ப்பு | நேர்ங்கல் | நேர்ஞ்சிலை | சேர்ந்திசை | நேர்ம்புறம் |  |
| ழ் | வாழ்க்கை | தாழ்ச்சி | தாழ்த்தல் | காழ்ப்பு | தாழ்ங்குலை | தாழ்ஞ்சிலை | தாழ்ந்திரன் | வீழ்ம்படை | } |
<poem>அவற்றுள்
ரகார ழகாரம் குற்றொற்று ஆகா.</poem>
மேற்கண்டவற்றில் ர, ழ என்பன குற்றெழுத்தை அடுத்து ஒற்றாக வாரா என்கிறது தொல்காப்பியம். *உரு*, *எரு* என்பனப் போல உயிர்மெய்யாக வரும் அல்லது *தாழ்* என்பது போல நெடிலை அடுத்து ஒற்றாய் வரும்.
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

வேற்றுநிலை மெய்ம் மயக்கம் தொடர்பாக இன்ன எழுத்துக்கள் இன்ன இன்ன எழுத்துக்களுடன் மயங்கும் போன்ற விவரங்கள் தொல்காப்பியத்தில் காணப்படுகின்றன. அவற்றைக் கீழே காணலாம். இவற்றுட் சில தற்காலத்தில் வழக்கொழிந்து விட்டன.  
- **க்**, **ச்**. **த்**, **ப்** என்னும் மெய்களைத் தொடர்ந்து வேறு மெய்கள் வந்து மயங்குவதில்லை.
- **ங்** முன்னிலையில் **க**கர மெய் மயங்கும்.
- **வ்** முன்னிலையில் **ய**கர மெய் மயங்கும்.
- **ஞ்** முன்னிலையில் **ச**கர, **ய**கர மெய்கள் மயங்கும்.
- **ந்** முன்னிலையில் **த**கர, **ய**கர மெய்கள் மயங்கும்.
- **ட்**, **ற்** என்பன முன்னிலையில் **க**கர, **ச**கர, **ப**கர மெய்கள் மயங்கும்.
- **ண்** முன்னிலையில் **ட**கர, **க**கர, **ச**கர, **ஞ**கர, **ப**கர, **ம**கர, **ய**கர, **வ**கர மெய்கள் மயங்கும்.
- **ன்** முன்னிலையில் **ற**கர, **க**கர, **ச**கர, **ஞ**கர, **ப**கர, **ம**கர, **ய**கர, **வ**கர மெய்கள் மயங்கும்.
- **ம்** முன்னிலையில் **ப**கர, **ய**கர, **வ**கர மெய்கள் மயங்கும்.
- **ய்**, **ர்**, **ழ்** என்பன முன்னிலையில் **க**கர, **ச**கர, **த**கர, **ப**கர, **ந**கர, **ம**கர, **ஞ**கர, **ய**கர, **வ**கர, **ங**கர மெய்கள் மயங்கும்.
- **ல்**, **ள்** என்பன முன்னிலையில் **க**கர, **ச**கர, **ப**கர, **வ**கர, **ய**கர மெய்கள் மயங்கும்.
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ங்

‘ங்‘ என்னும் மெய் எழுத்துக்குப் பின், ‘க்‘ என்னும் மெய் எழுத்து மட்டுமே வரும் பிற மெய் எழுத்துகள் வருவது இல்லை.  
எடுத்துக்காட்டு:
தங்கம் வங்காளம் அங்கி (நெருப்பு, சட்டை) அங்கு அங்கூடம் (அழகிய கூடம்)்அங்கே அங்கை (உள்ளங்கை) எங்கோமான்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ஞ்

‘ஞ்‘ என்னும் மெய் எழுத்துக்குப் பின் ச், ய் ஆகிய மெய்எழுத்துகள் வரும்.  
எடுத்துக்காட்டு:
கஞ்சம் (தாமரை)
அஞ்சாமை
அஞ்சி
அஞ்சீறடி (அழகிய சிறிய பாதம்)
கஞ்சுகம் (சட்டை)
உரிஞ்(தேய்) யாது
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ட்

‘ட்‘ என்னும் மெய் எழுத்துக்குப் பின் க், ச், ப் ஆகியமெய் எழுத்துகள் வரும்  
எடுத்துக்காட்டு:
- வெட்கம்,
- வெட்சி (ஒரு பூ)
- மாட்சி (பெருமை)
- நட்பு
- நுட்பம்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘ண்‘

‘ண்‘ என்னும் மெய்எழுத்துக்குப் பின் ண், க், ச், ஞ், ட், ப், ம்,ய், வ் ஆகிய எட்டு மெய் எழுத்துகளும் வரும்.  
எடுத்துக்காட்டு:  
- வண்ணம் -ண்
- வெண்கலம்
- கண்காட்சி்
- வெண்சோறு
- மண்சேறு
- வெண்ஞமலி்
- உண்ஞமலி (உண்கின்ற நாய்)
- மண்டலம்
- வண்டல்
- நண்பகல்
- நண்பன்
- வெண்மலர்
- உண்மை
- மண்யாது - ய்
- மண்வலிது, வெண்விசும்பு - வ்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘ந்‘

‘ந்‘ என்னும் மெய் எழுத்துக்குப் பின் த், ய் என்னும் மெய்எழுத்துகள் வரும்.  
எடுத்துக்காட்டு:  
- வந்த
- வந்தான்
- வெரிந்யாது -ய்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘ம்‘

எடுத்துக்காட்டு:  
‘ம்‘ என்னும் மெய்எழுத்துக்குப் பின் ப், ய், வ் ஆகியமெய் எழுத்துகள் வரும்.  
- கம்பன்
- அம்பு
- கலம்யாது
- புலம்யாது
- கலம்வலிது
- வலம்வரும்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘ய்‘

‘ய்‘ என்னும் மெய் எழுத்துக்குப் பின் க், ச், ஞ், த், ந், ப்,ம், வ் ஆகிய மெய் எழுத்துகள் வரும்.  
எடுத்துக்காட்டு:  
- பொய்கை (நீர்நிலை)
- மொய்குழல் (அடர்ந்த கூந்தல்)
- வேய்சிறிது
- காய்சினம்
- வேய்ஞான்ற - ஞ் (மூங்கில் முதிர்ந்தது)
- நெய்தல்
- நொய்து (மெல்லியது)
- மெய்நீண்டது - ந்
- மெய்பெரிது - ப்
- பேய்மனம் - ம்
- பேய்வலிது - வ்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘ர்‘

‘ர்‘ என்னும் மெய் எழுத்துக்குப் பின் க், ச், ஞ், த், ந், ப்,ம், வ் ஆகிய மெய் எழுத்துகள் வரும்.  
எடுத்துக்காட்டு:  
- வேர்கள் - க்
- வேர்சிறியது - ச்
- வேர்ஞான்றது - ஞ்
- தேர்தல் - த்
- நீர்நிலை - ந்
- மார்பு - ப்
- கூர்மை - ம்
- வியர்வை - வ்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘ல்‘

‘ல்‘ என்னும் மெய் எழுத்துக்குப் பின் க், ச், ப், ய், வ்என்னும் மெய் எழுத்துகள் வரும்.  
எடுத்துக்காட்டு:  
- கால்கோள் (தொடக்கம்) - க்
- வல்சி (உணவு) - ச்
- கல்பாக்கம் - ப்
- நல்யாறு - ய்
- பல்வலி - வ்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘வ்‘

‘வ்‘ என்னும் மெய் எழுத்துக்குப் பின் ‘ய்‘ என்னும் மெய்எழுத்து மட்டும் வரும்.  
எடுத்துக்காட்டு : தெவ்யாது (தெவ் - பகை)
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘ழ்‘

‘ழ்‘ என்னும் மெய் எழுத்துக்குப் பின் க், ச், ஞ், த், ந், ப்,ம், வ் ஆகிய மெய் எழுத்துகள் வரும்.  
எடுத்துக்காட்டு:  
- ழூழ்கினான் - க்
- பாழ்செய் (பாழ்படுத்து) - ச்
- வீழ்ஞான்ற (தொங்கிய விழுது) - ஞ்
- ஆழ்தல் - த்
- வாழ்நாள் - ந்
- வாழ்பவன் - ப்
- வாழ்மனை - ம்
- வாழ்வு - வ்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘ள்‘

‘ள்‘ என்னும் மெய் எழுத்துக்குப் பின் க், ச், ப், ய், வ்ஆகிய மெய் எழுத்துகள் வரும்.  
எடுத்துக்காட்டு:  
- கொள்கலம் - க்
- வாள்சிறிது - ச்
- வாள் பெரிது - ப்
- வாள்யாது - ய்
- கள்வன் - வ்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘ற்‘

‘ற்‘ என்னும் மெய் எழுத்துக்குப் பின் க், ச், ப் ஆகியமெய்எழுத்துகள் வரும்.  
எடுத்துக்காட்டு:  
- கற்க - க்
- கற்சிலை - ச்
- கற்பவை - ப்
# மெய்ம்மயக்கம்

## வகைகள்

### வேற்றுநிலை மெய்ம் மயக்கம்

#### ‘ன்‘

‘ன்‘ என்னும் மெய்எழுத்துக்குப் பின் ன், க், ச், ஞ், ப், ம், ய்,வ், ற் என்னும் மெய் எழுத்துகள் வரும்.  
எடுத்துக்காட்டு:  
- முன்னிலை - ன்
- பொன்கலம் - க்
- புன்செய் - ச்
- புன்ஞமலி - ஞ்
- புன்பயிர் - ப்
- நன்மை - ம்
- பொன்யாது - ய்
- பொன்வலிது - வ்
- தென்றல் - ற்
# மெய்ம்மயக்கம்

## வகைகள்

### ஈர் ஒற்று மயக்கம்

ஒரு மெய் எழுத்துக்கு அடுத்து வேறொரு மெய் எழுத்து, உயிர்மெய் எழுத்துடன் வராமல் தனி மெய் எழுத்தாகவும் வருவது உண்டு. அவ்வாறு இரண்டு மெய் எழுத்துகள் சேர்ந்து வருவதை ஈர் ஒற்று மயக்கம் என்று கூறுவர்.  
எடுத்துக்காட்டு: புகழ்ச்சி
இதில் ‘ழ்‘ என்னும் மெய் எழுத்துக்குப் பின் ‘ச்‘ என்றமெய் எழுத்து வந்துள்ளது. இந்த ‘ச்‘ என்னும் எழுத்து உயிர்மெய்யுடன் சேர்ந்து வராமல் தனி மெய் எழுத்தாகவே வந்துள்ளது.  
ஈர் ஒற்று மயக்கம் வரும் இடங்கள்:  
ய், ர், ழ் என்னும் மூன்று மெய் எழுத்துகளை அடுத்து, க், ங், ச், ஞ், த், ந், ப், ம் ஆகிய மெய் எழுத்துகள் ஈர்ஒற்றுகளாகச் சேர்ந்து வரும்.
# மெய்ம்மயக்கம்

## வகைகள்

### ஈர் ஒற்று மயக்கம்

#### ‘ய்‘ என்னும் எழுத்துடன் ஈர் ஒற்று வருதல்

- நாய்க்கால் - க்
- வேய்ங்குழல் - ங்
- காய்ச்சல் - ச்
- மெய்ஞ்ஞானம் - ஞ்
- மேய்த்தல் - த்
- பாய்ந்தது - ந்
- வாய்ப்பு - ப்
- செய்ம்மன (செய்யுளில் மட்டுமே வரும்)
# மெய்ம்மயக்கம்

## வகைகள்

### ஈர் ஒற்று மயக்கம்

#### ‘ர்‘ என்னும் எழுத்துடன் ஈர் ஒற்று வருதல்

- பார்க்கிறாள்- க்
- ஆர்ங்கோடு- (ஆத்திமரக்கிளை) - ங்
- உயர்ச்சி- ச்
- ஞ்- வழக்கத்தில் இல்லை.
- பார்த்தல்- த்
- ஊர்ந்து- ந்
- தீர்ப்பு- ப்
- ம்- வழக்கத்தில் இல்லை.
# மெய்ம்மயக்கம்

## வகைகள்

### ஈர் ஒற்று மயக்கம்

#### ‘ழ்‘ என்னும் எழுத்துடன் ஈர் ஒற்று வருதல்

- வாழ்க்கை- க்
- பாழ்ங்கிணறு- ங்
- வீழ்ச்சி- ச்
- ஞ்- வழக்கத்தில் இல்லை
- வாழ்த்து- த்
- வாழ்ந்து- ந்
- தாழ்ப்பாள்- ப்
- ம்- வழக்கத்தில் இல்லை.
# மெய்ம்மயக்கம்

## செய்யுளில்

<poem>செய்யுள் இறுதிப் போலி மொழிவயின்
னகார மகாரம் ஈர் ஒற்றாகும் (*தொல். 51*)</poem>
பாடல்களின் முடிவில் *போலும்* என்று வரும் சொல்லில் னகரமும் மகரமும் ஒன்றாகி *போன்ம்* என்று ஈரொற்றாக நிற்கும். இந்நிலையில் மகரம் தன் ஒலிப்பளவிலிருந்து குறைந்து ஒலிக்கும். இது ஒரு வகை மகரக்குறுக்கம் ஆகும்.
# பெரும்பெயர் வழுதி

**பெரும்பெயர் வழுதி** என்பவன் சங்ககாலப் பாண்டிய மன்னர்களில் ஒருவன். இரும்பிடர்த் தலையார் என்னும் புலவர் புறநானூற்றில் இவனைப் பாடியுள்ளார். ஈகைக்கடன் பூண்ட கவுரியர் வழிவந்தவன் என இவன் குறிப்பிடப்படுகிறான். புறநானூற்றுப் பாடலின் அடிக்குறிப்பு இந்தப் பாண்டியனைப் **பாண்டியன் கருங்கை ஒள்வாள் பெரும்பெயர் வழுதி** எனக் குறிப்பிடுகிறது.  
மருந்தில் கூற்றம் என்னும் ஊரை இவன் கைப்பற்றினான். அப்போது அவன் யானையின் கழுத்தில் மணி கோத்துக் கட்டப்பட்டிருந்த கயிற்றின் மேல் இருந்துகொண்டு மருந்தில் கூற்றத்துக் கதவுகளை யானைக்கோட்டால் உடைத்து முன்னேறி வென்றானாம்.  
இவனது மனைவியின் கற்பும், பதுக்கையுடன் கூடிய இவனது கோட்டை மதிலின் சிறப்பும் பாடலில் சிறப்பிக்கப்பட்டுள்ளன.  
புலவர் இவனுக்கு இரண்டு அறிவுரைகள் கூறுகிறார்.
- ஆட்சியை இழக்க நேர்ந்தாலும் சொன்ன சொல் தவறாதே.
- நாடி வரும் புலவர்களின் குறிப்பறிந்து அவர்களின் வறுமையைப் போக்குவது உன் கடமை.
# பெரும்பெயர் வழுதி

## வெளிப்பார்வை

வழுதி குணம் வெற்றி வழுதிக்கு அறிவுரை - இரும்பிடர்த்தலையார்
# 13 மே இனக்கலவரம்

**13 மே இனக்கலவரம்**, **13 மே சம்பவம்** அல்லது **1969 மலேசிய இனக்கலவரம்** என்பது மலேசியத் தலைநகர் கோலாலம்பூரில் நடைபெற்ற ஒரு சீன மலாய் குழுவாத வன்முறை நிகழ்வாகும். இந்த இனக்கலவரம், 1969-ஆம் ஆண்டு மலேசியாவில் ஒரு தேசிய அவசரகாலத் தன்மைக்கு வழிவகுத்தது. கோலாலம்பூர், அப்போது சிலாங்கூர் மாநிலத்தின் ஒரு பகுதியாக இருந்தது. இந்த வன்முறைக்குப் பின்னர், மலேசியப் பேரரசர் தேசிய அவசரகாலத்தை உடனடியாக நாடு முழுமைக்கும் பிரகடனம் செய்தார். நாடாளுமன்ற நடைமுறைகளையும் மலேசிய அரசாங்கம் உடனடியாக நிறுத்தி வைத்தது. அரசாங்க நிர்வாகத்தை தேசிய நடவடிக்கை மன்றம் எனும் தற்காலிகச் செயல்பாட்டு நிர்வாகம், 1971 வரை ஏற்று நடத்தியது.  
அதிகாரப்பூர்வத் தகவல்களின்படி, 1969 மே 13-இல் இருந்து, 1969 சூலை மாதம் 31 வரையில், ஆங்காங்கே நடைபெற்ற வன்முறைகளின் காரணமாக 196 பேர் உயிரிழந்தனர். எனினும் பத்திரிகையாளர்களும் பிற பார்வையாளர்களும் அந்த எண்ணிக்கை கூடுதலாக இருக்கலாம் என்றும் கருத்து தெரிவித்தனர்.
# 13 மே இனக்கலவரம்

## பின்புலம்

வன்முறையாளர்கள், காவல்துறையினர், மலேசிய இராணுவப் படையினரால் கோலாலம்பூரில் மட்டும் 2000 பேருக்கு மேல் கொல்லப்பட்டு இருக்கலாம் என்று சொல்லப்படுகிறது. கோலாலம்பூர் பொது மருத்துவமனை வளாகத்தில் இறந்தவர்களின் உடல்கள் அவசரம் அவசரமாகப் புதைக்கப் பட்டதாகவும் சொல்லப் படுகிறது. ஆனால், அந்தத் தகவல் அதிகாரப் பூர்வமானதாக இல்லை.
# 13 மே இனக்கலவரம்

## பின்புலம்

### சதித் திட்டம்

புதிய பொருளாதாரக் கொள்கையைத் தீவிரமாகச் செயலாக்கம் செய்ததே வன்முறைகளுக்கான மூல காரணங்கள் என்று அரசாங்கம் சொல்கிறது. சொல்லியும் வருகிறது.  
ஆனால், அப்போதைய பிரதமராக இருந்த துங்கு அப்துல் ரகுமான் அவர்களைப் பதவியில் இருந்து வீழ்த்துவதற்காக அம்னோ மேல்தட்டு வர்க்கத்தினர் உருவாக்கிய சதித் திட்டம் என்றும் பலர் சொல்கின்றனர்.
# அல்-அஷ்ஹர் வித்தியாலயம், கல்முனை

**அல்-அஷ்ஹர் வித்தியாலயம்** (*Al-Azhar Vidyalaya*) இலங்கையின் கிழக்கு மாகாணத்தில் அம்பாறை நிர்வாக மாவட்டத்திலுள்ள கல்முனைக்குடி கிராமத்தில் அமைந்துள்ள ஒரு பாடசாலை ஆகும்.
# அல்-அஷ்ஹர் வித்தியாலயம், கல்முனை

## வரலாறு

அல்-அஷ்ஹர் வித்தியாலயம் 1869 ஆம் ஆண்டு பிரித்தானிய கிறித்தவ மதபரப்புனர்களால் ஒரு தர்மப் பாடசாலையாக ஆரம்பிக்கப்பட்டது. இதை ஆரம்பிப்பதற்கு மூலகாரணமாக இருந்தவர் அப்போது கல்முனைக்குடியின் மூத்த கற்றோர்களில் ஒருவரான அகமது லெவ்வைக் காரியப்பர் நொத்தாசியார் ஆவார். இவர் பதுளை வெல்லஸ்ஸ, கொட்டபோவ கிராமத்தில் பிறந்து பிரித்தானியர்களினால் நீர்கொழும்பில் ஆங்கிலக்கல்வி போதிக்கப்பட்டவராவார். இவர் கல்முனைக்குடியில் திருமணம் செய்து வாழ்ந்தார். இவருக்கும், அன்றைய பிரித்தானிய ஆட்சியாளர்களுக்கும் இடையிலிருந்த நெருக்கமான உறவே கல்முனைக்குடியில் தர்மப்பாடசாலை ஆரம்பிப்பதற்கு உதவியாக இருந்தது.  
கல்முனைக்குடி முகையத்தீன் ஜும்மா பள்ளிவாசல் காணியினுள் ஆரம்பிக்கப்பட்ட இப்பாடசாலை, எம்.எம்.பாடசாலை (தர்மப்பாடசாலை - 1869), அரசினர் தமிழ் ஆண்கள் பாடசாலை (01.11.1930), அரசினர் முஸ்லிம் ஆண்கள் பாடசாலை (01.10.1946) என்று பெயர் மாற்றங்களைப் பெற்று கடைசியாக கல்முனை அல்-அஷ்ஹர் வித்தியாலயம் (10.06.1967) என்னும் பெயரில் இன்று வரையில் இயங்கி வருகின்றது.  
32 மாணவர்களுடனும் 3 ஆசிரியர்களுடனும் ஆரம்பிக்கப்பட்ட இந்தப் பாடசாலை தற்போது 1080 மாணவர்களுடனும் 51 ஆசிரியர்களுடனும் ஒரு இடைநிலைப் பாடசாலையாக (தரம்-01 முதல் தரம்-09 வரை) கற்றல், கற்பித்தல் செயற்பாடுகளில் ஈடுபட்டுக் கொண்டிருக்கின்றது.
# அல்-அஷ்ஹர் வித்தியாலயம், கல்முனை

## மகுடவாக்கியம்

கற்று ஆய்ந்து ஒழுகு.
# அல்-அஷ்ஹர் வித்தியாலயம், கல்முனை

## தூரநோக்கு

சமூகத்தில் ஒரு கெளரவமான இடத்தைப்பெற்று, நாட்டில் சிறந்த நற்பிரஜைகளாக உருவாகும் மாணவர் சமுதாயம்..
# அல்-அஷ்ஹர் வித்தியாலயம், கல்முனை

## பணிக்கூற்று

பாடசாலை சமூகத்தில் அனைவரினதும் அடிப்படை உரிமையான எண், எழுத்து, வாசிப்புத்திறன்களை மேம்படுத்துவதற்கான வாய்ப்புக்களைப் பெற்றுக்கொடுத்தல்.
# அல்-அஷ்ஹர் வித்தியாலயம், கல்முனை

## அதிபர்கள்

இப் பாடசாலையின் முகாமைத்துவப் பணியில் 1869 ம் ஆண்டு முதல் இன்றுவரை அதிபர்களாகப் பணியாற்றியவர்களின் பெயர்கள் பின்வருமாறு:-  
1. இராசரெத்தினம் வாத்தியார் - 1869
1. எஸ். ரி. கந்தையா - 1874
1. வி. ஏ. ஆறுமுகம் - 1901
1. எம். சி. மீராசாஹிபு - 1930
1. ஐ. அலியார் - 1952
1. புலவர்மணி ஆ. மு. சரிபுத்தீன் - 1959
1. எம். எம். மன்சூர் - 1961
1. ஏ. எல். இப்றாலெவ்வை - 1967
1. ஏ. அப்துல் றஹீம் - 1970
1. எம். ஐ. இஸ்மாலெவ்வை - 1974
1. எம். எம். சம்சுதீன் - 1975
1. ஏ. யூ. எம். ஏ. கரீம் - 1976
1. எம். எல். எம். சம்சுதீன் - 1976
1. எஸ். செயினுலாப்தீன் - 1978
1. ஏ. எல். இப்றாலெவ்வை (இரண்டாம் முறை) - 1979
1. ஏ. யூ. எம். ஏ. கரீம் (இரண்டாம் முறை) - 1985
1. யூ. எல். பாறூக் - 1988
1. யூ. ஏ. மஜீத் - 1991
1. எஸ். எல். இப்றாலெவ்வை - 2002
1. ஏ. எல். அஸீஸ் சைபுத்தீன் - 2003
1. ஏ. எல். எம். தாஹிர் - 2005
1. ஏ. எல். அப்துல் றஸ்ஸாக் - 2007
# அல்-அஷ்ஹர் வித்தியாலயம், கல்முனை

## பாடசாலைப் பண்

:இகபரமருள் பெற இகமதில் நாமே
:இறைவனை யாம் பணிந்தோமே.
:கலை பல பயின்று ஒளிபெறத்தினமே
:கர்த்தனைத் துதித்திடுவோமே.
:ஜெயமே பெறவே அருள்வாய் இறையே.  
:ஆய்ந்த நல் ஆசான்கள் ஆற்றிடும் சேவை
:அழகுற அமைந்திட அருள்வாய்.
:மாய்ந்திடும் மனதில் மாயைகள் அகல
:தூய நற்கல்வி அருள்வாய்.
:ஜெயமே பெறவே அருள்வாய் இறையே.  
:கடல் வளம் செறிநற் கல்முனை நகரில்
:கலங்கரை ஒளியாய்த் திகழும்.
:எழில் பெற அமைந்த அல்-அஷ்ஹர் வித்தியாலயம்
:நிலைபெற அருள்வாய் இறையே.
:ஜெயமே பெறவே அருள்வாய் இறையே..
# அல்-அஷ்ஹர் வித்தியாலயம், கல்முனை

## பாடசாலையில் கற்று புகழ்பெற்றவர்கள்

- ஏ, ஆர். மன்சூர், முன்னாள் அமைச்சர்
- எம். எச். எம். அஷ்ரப், முன்னாள் அமைச்சர்
- ஏ. எம். சம்சுதீன், சட்டத்தரணி, அரசியல்வாதி
- யூ. எல். ஏ. மஜீத், உச்சநீதிமன்ற நீதிபதி, கவிஞர்
- ஏ. எல். எம். ஜெமீல், மகப்பேற்று வைத்தியர்
- எம். ஏ. நுஃமான், தமிழறிஞர்
- ஏ. எல். அப்துல் கபூர், ஐக்கிய நாடுகள், நெதர்லாந்து பல்கலைக்கழக பேராசிரியர், ஆங்கில மொழி எழுத்தாளர்
# யாக்கை

**யாக்கை** என்பது உடலும் உயிரும் கட்டிக்கொண்டு இருக்கும் நிலைமை. எலும்பு, தசை, நரம்பு முதலான நிலப் பொருள்களும், குருதி போன்ற நீர்ப்ப் பொருளும், சூடு போன்ற நீப்பொருளும், மூச்சோட்டமாகிய காற்றுப் பொருளும், உயிரோட்டமாகிய ஆகாயப் பொருளும் என ஐம்பூதப் பொருளும் ஒன்றோடொன்று கட்டிக்கொண்டு இயங்குவதை யாக்கை என்பது தமிழ்நெறி.
# யாக்கை

## பிணம்

'விண் விண்' என உடலில் துடிக்கும் விண்ணை ஆகாயம் என்பர். காயம் படக்கூடிய உடம்பைக் 'காயம்' என்கிறது தமிழ். காயப்படுத்த முடியாத இயக்கம் 'ஆகாயம்'. ஆகாயமாகிய உயிர் இல்லாத பொருளில் மூச்சு ஓடாது. இதனைப் பிணம் என்றனர்.
# யாக்கை

## பிணச் சடங்குகள்

ஒப்பாரி வைத்து அழுதல், பிணத்தைக் குளிப்பாட்டுதல், கொட்டு-முழக்கு, பாடையில் சுமந்து செல்லல், சுடுகாட்டில் எரித்தல், இடுகாட்டில் எறிதல், இடுகாட்டில் புதைத்தல், முதலானவை இறந்த உடலுக்குச் செய்யும் சடங்குகள். நடுகல் விழா எடுத்தல் இறந்தவரின் உயிருக்குச் செய்யும் சடங்குகள்.
# யாக்கை

## தொடர்புடைய சொல் விளக்கம்

- யாக்கையை 'ஆக்கை' என்பர்.
- பிணத்தைச் 'சவம்' என்பர். உயிர் இல்லாதது 'சவம்'. உயிர் உள்ளது 'சிவம்'.
# யாக்கை

## சங்கநூல் சொல்லாட்சிகள்

- சென்ற உயிரின் நின்ற யாக்கை இரு நிலம் தீண்டா அரு நிலை
- இரு பேர் உருவின் ஒரு பேர் யாக்கை
- குரூஉ மயிர் யாக்கைக் குடா வடி உளியம்
- புல்லென் யாக்கைப் புலவு வாய்ப் பாண!
- படலைக் கண்ணிப் பரு ஏர் எறுழ்த் திணி தோள், முடலை யாக்கை, முழு வலி மாக்கள்
- படலைக் கண்ணி, பரு ஏர் எறுழ்த் திணி தோள், முடலை யாக்கை, முழு வலி மாக்கள்
- மெய்ப்பை புக்க வெரு வரும் தோற்றத்து, வலி புணர் யாக்கை, வன்கண் யவனர்
- சான்ற கொள்கை, சாயா யாக்கை, ஆன்று அடங்கு அறிஞர்
- பிணம் தின் யாக்கைப் பேய் மகள்
- முறி மேய் யாக்கைக் கிளை (கடுவன், மந்தி)
# யாக்கை

## யாக்கை படங்கள்

<></>
# வறுமைக்கோட்டிற்கு கீழானவர்கள் (இந்தியா)

**வறுமைக்கோட்டிற்கு கீழானவர்கள் ** (*Below Poverty Line*) என்பது பொருளாதார ஏற்றத்தாழ்வைக் குறிக்கவும் அரசு வழங்கும் மானியத்தொகை மற்றும் உதவிகள் தேவைப்படும் தனிநபர்கள் மற்றும் குடும்பங்களை அடையாளம் காணவும் இந்திய அரசு பயன்படுத்துகின்ற ஓர் பொருளியல் குறிகாட்டியும் வறுமைக்கான குறுமட்டமும் ஆகும். இது மாநிலத்திற்கு மாநிலம் மாறுபடுவதோடு மாநிலத்தினுள்ளும் பல்வேறு இடங்களுக்கிடையே மாறுபடுகின்றது. பல்வேறு காரணிகளைக் கொண்டு இக்குறியீடு தீர்மானிக்கப்படுகிறது. தற்போதைய குறியீடு 2002ஆம் ஆண்டின் கணக்கெடுப்பை அடிப்படையாகக் கொண்டது. அடுத்த பத்தாண்டுகளுக்கு உரிய புதிய குறியீட்டை அறிவிக்கத் தேவையான கணக்கெடுப்பு நடுவண் அரசால் இன்னமும் முடிவு செய்யப்படவில்லை;இதற்கான காரணிகளை அடையாளம் காணுவதில் சிக்கல் ஏற்பட்டுள்ளது. பன்னாட்டளவில், ஒருவருக்கு ஒருநாளைக்கு கொள்வனவு ஆற்றல் சமநிலை $1.25 கீழ் உள்ளவர்கள் மிகுந்த வறியவர்களாக அடையாளப்படுத்தப்படுகின்றனர்.இந்த மதிப்பீட்டின்படி ஏறத்தாழ 40% இந்தியர்கள் மிகுந்த வறியவர்களாக அறியப்படுகின்றனர். வருமானத்தை அடிப்படையாகக் கொண்ட வறுமைக்கோடுகள் அடிப்படை உணவுத்தேவையை வழங்கக்கூடிய குறைந்த பட்ச வருமானமாகக் கொள்ளப்படுகிறது; இது மற்ற அடிப்படைத் தேவைகளான கல்வியையும் உடல்நல பராமரிப்பையும் கருத்தில் கொள்வதில்லை.
# வறுமைக்கோட்டிற்கு கீழானவர்கள் (இந்தியா)

## அளவை முறை

சிற்றூர் பகுதிகளுக்கும் நகரப்பகுதிகளுக்குமான கட்டளைவிதிகள் வெவ்வேறானவை. பத்தாவது ஐந்தாண்டுத் திட்டத்தில் வறுமையின் அளவு 13 கூறுகளுக்கு ஒவ்வொன்றுக்கும் சூன்யத்திலிருந்து நான்குவரை மதிப்புக் கொடுக்கப்பட்டு இறுதி மதிப்பெண் பெறப்பட்டது. உயர்ந்த பட்சமாக 52 பெறக்கூடிய இவ்வமைப்பில் 17 அல்லது அதற்கு குறைந்த (முன்பு 15ஆக இருந்தது) மதிப்பெண்களைப் பெற்ற குடும்பங்கள் வறுமைக்கோட்டிற்கு கீழானவர்களாக வகைப்படுத்தப்பட்டனர். இந்தியாவில் இது ஒருவருடைய வருமானத்தை மட்டுமே கொண்டு கணக்கிடப்படுகிறது; நிலவும் விலைகளைச் சார்ந்திருப்பதில்லை. 2009இல் ஐக்கிய முற்போக்குக் கூட்டணி ஆட்சியின்போது சமர்பிக்கப்பட்ட சுரேஷ் டெண்டுல்கர் குழு அறிக்கையின்படி நகர்ப்புறத்தில் நாளொன்றுக்கு ரூ.33.33க்கு அதிக மாகவும், கிராமப்புறத்தில் நாளொன்றுக்கு ரூ.27.20க்கு அதிகமாகவும் செலவு செய்பவர்கள் அனைவரும் வறுமைக்கோட்டைத் தாண்டி சென்றுவிட்டதாக நிர்ணயிக்கப்பட்டது. இதன் பின்னர் ரிசர்வ் வங்கியின் முன்னாள் ஆளுநர் சி.ரங்கராஜன் தலைமையில் குழு ஒன்று அமைக்கப்பட்டது. 2014இல் அறிக்கை தந்த அக் குழுவின் அறிக்கையில் கிராமப்புறத்தில் நாளொன்றுக்கு 32ரூபாயும், நகர்ப்புறத்தில் 47ரூபாயும் செலவிட்டால் அவர்களை வறுமைக்கோட்டு பட்டியலிலிருந்து நீக்கிவிடலாம் என்று கூறியுள்ளது.
# வறுமைக்கோட்டிற்கு கீழானவர்கள் (இந்தியா)

## ஒன்பதாம் ஐந்தாண்டுத் திட்டம்

ஒன்பதாவது ஐந்தாண்டுத் திட்டத்தில் (1997–2002), ஊரகப்பகுதிகளில் குடும்ப வருமானம் ஆண்டுக்கு Rs. 20,000க்கும் குறைவாகவும் இரண்டு எக்டேரை விடக் குறைவான நிலமுள்ளவர்களும் தொலைக்காட்சிப் பெட்டி அல்லது குளிர்சாதனப் பெட்டி இலாதவர்களும் வறுமைக்கோட்டிற்கு கீழானவர்களாக கருதப்பட்டனர். இந்த அளவீட்டின்படி ஒன்பதாம் திட்டக்காலத்தில் ஊரக பிபிஎல் குடும்பங்கள் 650,000 ஆக இருந்தது. இதே கட்டளைவிதிகளின்படி 2002இல் மேற்கொள்ளப்பட்ட கணக்கெடுப்பில் இத்தகைய குடும்பங்கள் 387,000 ஆக இருந்தது. இந்த எண்ணிக்கை செப்டம்பர் 2006 வரை செயற்பாட்டில் இருந்தது.
# வறுமைக்கோட்டிற்கு கீழானவர்கள் (இந்தியா)

## பத்தாம் ஐந்தாண்டுத் திட்டம் (2002–2007)

பத்தாம் ஐந்தாண்டுத் திட்டத்தில் (2002–2007) ஊரகப் பகுதிகளில், 13 கூறளவுகளில், ஒவ்வொன்றுக்கும் 0-4 மதிப்பெண் கொடுக்கப்பட்டு பிபிஎல் வரையறுக்கப்பட்டது. நில உரிமை, வீட்டு வகை, துணிமணிகள், உணவுப் பாதுகாப்பு, தூய்மை, நுகர்வுப் பொருட்கள், எழுத்தறிவு நிலை, வேலையாட்கள், வாழ்வாதார முறை, மக்கள்நிலை, கடன்நிலை, இடப்பெயர்வுக் காரணங்கள் ஆகியன போன்ற கூறுகளில் வறுமைத்தனம் அளக்கப்பட்டது.  
எளிய கணக்கெடுப்பின் மூலம் திட்டக்குழு ஊரக பிபிஎல் குடும்பங்களின் எண்ணிக்கையை உயர்ந்த பட்சமாக 326,000 என நிர்ணயித்தது. இதன்படி 52 மதிப்பெண்களில் 15 மதிப்பெண் பெற்றவர்கள் வறுமைக்கோட்டிற்கு கீழானவர்களாக வகைப்படுத்தப்பட்டனர். 2002இல் மேற்கொள்ளபட்ட கணக்கெடுப்பிற்குப் பிறகு உச்ச நீதிமன்றத் தடையால் கணக்கெடுப்பு எதுவும் நடக்கவில்லை. 2006ஆம் ஆண்டில் பெப்ரவரியில் இந்தத் தடை விலக்கப்பட்ட பிறகு கணக்கெடுப்பு நடத்தப்பட்டு செப்டம்பர் 2006இல் ஏற்றுக்கொள்ளப்பட்டது.இதன் அடிப்படையிலேயே இந்திய அரசு திட்டங்களின் மானியங்கள் பகிரப்பட்டன. மாநில அளவிலான திட்டங்களுக்கு மாநில அரசுகள் இந்த கட்டளை விதிகளையோ கணக்கெடுப்பு மதிப்புகளையோ ஏற்றுக்கொள்ளவோ தனியாக வேறு மதிப்புக்களை பின்பற்றவோ அனுமதிக்கப்பட்டன.  
பத்தாம் திட்ட பணிக்காலத்தில் நகரப்பகுதிகளில் ஏழு கூறுகளைக் கொண்டு வறுமைக்கு கீழானவர்கள் மதிப்பிடப்பட்டனர்: கூரை, தளம், நீர், தூய்மை, கல்வி நிலை, வேலை வகை, வீட்டில் சிறுவர்களின் நிலை. இதன்படி 2004இல் 125,000 நகர குடும்பங்கள் வறுமைக்கு கீழானவர்களாக கண்டறியப்பட்டனர். இதுவே பின்னர் செயற்படுத்தப்பட்டது.
# வறுமைக்கோட்டிற்கு கீழானவர்கள் (இந்தியா)

## கூடுதல் தகவல்களுக்கு

- வறுமைக்கோட்டிற்கு கீழானவர்களுக்கான கணக்கெடுப்பும் மாற்று ஏற்பாட்டு வாய்ப்புக்களும். (ஆங்கிலம்)
# கிளுவை

**கிளுவை** (*Eurasian teal*, *common teal*; *Anas crecca*) என்பது ஒரு பொதுவான, பரந்து காணப்படும் வாத்து ஆகும். இது ஐரோவாசியாவின் மிதவெப்பமண்டலம் உள்ள பகுதிகளில் இனப்பெருக்கம் செய்து குளிர்காலத்தில் தெற்கு நோக்கி இடம் பெயர்கின்றன.  
கிளுவை பேரனத்தின் ஒன்றாகிய இது பொதுவாக, இதன் சிறிய தோற்றத்தினால் *கிளுவை* என்றே அழைக்கப்படுகின்றன.
# கருப்புச்சின்னான்

**கருப்புச்சின்னான்** (Black Bulbul, *Hypsipetes leucocephalus*) என்பது *இமாலய கருப்புp பறவை* என்றும், *சதுரவால் சின்னான்* என்றும் அழைக்கப்படுகிறது. இது *Hypsipetes* பேரினம் என்றும், இது நிக்கோலஸ் அய்ல்வார்டு விகோர்ஸ் என்பவரால் 1830-களில் கண்டறியப்பட்டது.
# கருப்புச்சின்னான்

## துணையினங்கள்

இவைகளின் பல துணையினங்கள் ஆசியா கண்டம் முழுதும் உள்ளன.
# கருப்புச்சின்னான்

## உருவமைப்பு

இவை 24 முதல் 25 செ. மீ. வரையிலான நீளமும், நீளமான வாலும் உடையன. இவற்றின் தோற்றம் பழுப்பு முதல் கறுப்பு வரையிருப்பதோடு சில வெள்ளை நிறமாகவும் காட்சியளிக்கின்றன. இவற்றின் கால்களும், அலகும் எப்போதும் இளஞ்சிவப்பு கலந்த சிவப்பாக இருக்கும். தலையில் ஒரு கருத்த கொண்டையும் உள்ளது. இரு பால்களும் ஒன்று போல் இருந்தாலும், இளம்பறவைகளில் கொண்டை இராது.
# 1915 சிங்களவர் முசுலிம்கள் கலவரம்

**சிங்கள முசுலிம் கலவரம்** என்பது 1915 இல் இலங்கையில் சிங்களவர்களுக்கும் முசுலீம்களுக்கும் இடையேயான கலவரம் ஆகும். இலங்கை வரலாற்றில் முதன் முறையாக ஏற்பட்ட அரசியல் அடிப்படையில் ஒழுங்கமைக்கப்பட்ட முதல் இனக்கலவரமாக **1915 சிங்கள-முசுலிம்** இனக்கலவரமே கருதப்படுகிறது. கலவரத்தின் போது பாதிக்கப்பட்டவர்கள் சிறுபான்மையினரான முசுலிம்கள். இக் கலவரம் 1915, மே 29 ஆம் நாள் ஆரம்பமாகி 1915 சூன் 5 இல் முடிவுக்கு வந்தது. மே 29, 1915 இல் கண்டியில் பெரும்பான்மை சிங்கள பெளத்த கும்பல் ஒன்று பள்ளிவாசல் ஒன்றைத் தாக்கியதுடன், பல முசுலீம்களின் வணிக நிறுவனங்களையும் சூறையாடினர்.  
இக்கலவரத்தை அடக்கும் பொருட்டு அன்றைய குடியேற்றவாத பிரித்தானிய ஆட்சியாளர்கள் படைத்துறைச் சட்டத்தை அமுல்படுத்தினர். இதனைத் தொடர்ந்து பல நூறு சிங்களவர்கள் கொல்லப்பட்டனர்.  
இக் கலவரத்தில் அன்றைய இலங்கைத் தமிழ் தலைவராக இருந்த பொன் இராமநாதன், சிங்களவர்களுக்கு சார்பான செயற்பாடுகளில் ஈடுபட்டார் என்றும், அதனால் தமிழ் பேசும் முசுலீம்களுக்கும் இலங்கைத் தமிழர்களுக்கும் இடையேயான உறவில் விரிசல் ஏற்பட ஒரு காரணமாக அமைந்தது.  
இக்கலவரம் பெரும்பான்மை சிங்கள இன மக்களுக்கும் சிறுபான்மையினரான முசுலிம் இன மக்களுக்கும் இடையே ஏற்பட்டது. இதுதொடர்பில் ஆங்கிலேயே அரசு தீவிரமாகச் செயற்பட்டு இடீ. எசு. சேனானாயக்கா, ஆர் இடயசு பண்டாரநாயக்கா, இடீ. எசு. விசேவர்தனா, உடொட்டர் நெயிசர் பெரேரா, ஈ. இடீ. த சில்வா, எச்சு. அமரசூரிய, ஏ. எச்சு. மொலமூறே பல சிங்களத் தலைவர்களைக் கைது செய்தது. பொன்னம்பலம் இராமநாதன் இங்கிலாந்து சென்று பேச்சுவார்த்தைகள் நடத்தி அச்சிங்களத் தலைவர்களை விடுவித்தார். இராமநாதன் நாடு திரும்பியபோது சிங்களத் தலைவர்கள் துறைமுகத்தில் அவரை வரவேற்றதோடு அவரது குதிரை வண்டியின் குதிரைகளைக் கழற்றிவிட்டுத் தாமே காலி வீதி வழியாக அவரது வீடுவரை இழுத்துச் சென்றனர்.
# 1915 சிங்களவர் முசுலிம்கள் கலவரம்

## பின்னணி

பெரகரா என்றழைக்கப்படும் பௌத்த சமய நிகழ்ச்சிகளில் ஊர்வலங்கள் கம்பளை, கண்டி நகரங்களில் அமைந்துள்ள முசுலிம் பள்ளிவாசல்களுக்கு முன்னே செல்லும் போது மௌனமாகச் செல்ல வேண்டும் என சில முசுலிம்கள் கோரியதே கலவரங்களுக்கு முக்கிய காரணியாக அமைந்தது.
# 1915 சிங்களவர் முசுலிம்கள் கலவரம்

## 1915 இனக் கலவரம் நூல்

இந்த இனக் கலவரம் தொடர்பான விடயங்களை உள்ளடக்கி பொன்னம்பலம் இராமநாதனால் *Riots and martial law in Ceylon, 1915* எனும் பெயரில் ஒரு நூலும் வெளியிடப்பட்டது.
# மென் எக்சு கதிர்

மென் எக்சு கதிர்கள் (Soft x rays ) என்பன அதிக ஊடுருவல் த்ன்னை இல்லாத கதிர்களாகும். மாறாக வன்எக்சு கதிர்கள் ( Hard x rays) அதிக ஊடுருவல் தன்னையுடையன. கதிர்களின் ஊடுருவும் பண்பை ( Penetrating property) அவைகளைத் தோற்றுவிக்கப் பயன்படுத்தப் பட்ட உயர் மின்னழுத்தமே தீர்மானிக்கிறது. அதிக கிலோ வோல்ட்டில் தோற்றுவிக்கப்படும் கதிர்கள் அதிக ஊடுருவல் பண்பைக் கொண்டிருக்கும். குறைந்த கிலோ வோல்டில் தோற்றுவிக்கப்படும் கதிர்கள் குறைந்த ஊடுருவல் பண்பைக் கொண்டிருக்கும்.
மென் எக்சு கதிர்கள் நோயறிகதிரியல் துறையில் ( Diagnastic radiology department) அதிகம் பயன்படாது. அவைகள் போதிய ஆற்றல் இன்மையால் உடலை ஊடுருவி செல்ல முடியாது. எனவே தேவையற்ற கதிர் வீச்சினை(Exposure) நோயாளிக்குக் கொடுக்கிறது. நோயாளி இவ்வாறு ஏற்கும் கதிர்ஏற்பளவு தவிர்க்கப் படவேண்டும். இதனைக் கருத்தில் கொண்டு மென் கதிர்கள் அலுமினியத் தகட்டினால் (Alluminium Plate)F வடிகட்டப் படுகின்றன.  
Fundamentals of rad. physics-Massy and meridith
# பன்னாட்டுக் குழந்தைகளின் புத்தக நாள்

**பன்னாட்டுக் குழந்தைகள் புத்தக நாள்** (*International Children’s Book Day* – ICBD) 1967 ஆம் ஆண்டு முதல் ஒவ்வோராண்டும் ஏப்ரல் 2 ஆம் நாள் கொண்டாடப்படுகிறது. இந்நாளாது ஆன்சு கிறித்தியன் ஆன்டர்சன் (1805–1875) என்னும் குழந்தை இலக்கிய எழுத்தாளரின் பிறந்த நாள் ஆகும். "இளம் மக்களுக்கான புத்தகங்களின் பன்னாட்டு வாரியம்" (*International Board on Books for Young People* – IBBY) என்னும் பன்னாட்டு ஆதாய நோக்கற்ற அமைப்பு (International Non–Profit Organization) இந்நாளைக் கொண்டாடும் முன்முயற்சிகளை மேற்கொண்டு வருகிறது.
# பன்னாட்டுக் குழந்தைகளின் புத்தக நாள்

## நோக்கம்

பன்னாட்டுக் குழந்தைகள் புத்தக நாளானது பின்வரும் இரண்டு நோக்கங்களை நிறைவேற்றுவதற்காகக் கொண்டாடப்படுகிறது.  
- புத்தகம் படிக்கும் விருப்பத்தை ஊக்குவித்தல்
- குழந்தைகளுக்கான புத்தகங்களின் மீது கவனத்தை ஈர்த்தல்
# பன்னாட்டுக் குழந்தைகளின் புத்தக நாள்

## வழிமுறை

பன்னாட்டுக் குழந்தைகள் புத்தக நாளைக் கொண்டாடும் முன்முயற்சியை மேற்கொள்ளும் வாய்ப்பு, ஒவ்வோராண்டும் இளம் மக்களுக்கான புத்தகங்களின் பன்னாட்டு வாரியத்தின் வெவ்வேறு நாட்டுப் பிரிவிற்கு வழங்கப்படும். அந்நாடு அவ்வாண்டிற்கான கொண்டாட்டக்கருத்தை முடிவு செய்து, தன்நாட்டின் சிறந்த எழுத்தாளரை அழைத்து உலகக் குழந்தைகளுக்கு அவ்வாண்டிற்கான செய்தியை எழுதவும் நன்கறியப்பட்ட ஓவியரை அழைத்து அவ்வாண்டிற்கான சுவரொட்டியை வடிவமைக்கவும் செய்யும். அந்தச் செய்தியும் சுவரொட்டியும் பல்வேறு வகைகளில் பயன்படுத்தப்பட்டு புத்தகங்கள், படித்தல் ஆகியவற்றின் மீதான ஆர்வம் வளர்த்தெடுக்கப்படும்.  
பன்னாட்டு குழந்தைகள் புத்தக நாளைக் கொண்டாட இளம் மக்களுக்கான புத்தகங்களின் பன்னாட்டு வாரியத்தின் வெவ்வேறு பிரிவுகள் பின்வரும் நடவடிக்கைகளை மேற்கொள்கின்றன  
- மக்கள்திரள் ஊடகங்களின் வழியாக விழிப்புணர்வு ஏற்படுத்தப்படுகிறது.
- பள்ளிகள், பொதுநூலகங்கள் ஆகியவற்றில் நிகழ்ச்சிகளை நடத்தப்படுகின்றன.
- குழந்தைகளின் புத்தகங்களைக் கொண்டாடும் நிகழ்ச்சிகள நடத்தப்படுகின்றன.
- எழுத்தாளர்கள், ஓவியர்கள் ஆகியோருடன் கலந்துரையாடல், இலக்கியப் படைப்புப் போட்டி, புத்தகங்களுக்கு விருது வழங்குதல் உள்ளிட்ட பல்வேறு சிறப்பு நிகழ்ச்சிகள் நடத்தப்படுகின்றன.
# சிவ அடையாளங்கள்

நெற்றிக்கண் கொண்டிருத்தல், பிறை சூடியிருத்தல் முதலியவற்றை சைவர்களின் முழுமுதற் கடவுளான சிவபெருமானின் தனித்துவ அடையாளங்களாக தேவார திருநூல்கள் எடுத்தியம்புகின்றன.  
அவையாவன:  
- கங்கை
- சடாமுடி
- நெற்றிக்கண்
- பிறைநிலா
- தோடுடைய செவி
- நாகாபரணம்
- நீல கண்டம்
- பொன்மேனி
- புலித்தோல்
- யானைத்தோல்
- மான்தோல்
- உத்திராட்சம்
- திரிசூலம்
- உடுக்கை
- மான்
- நந்தி
# சிவ அடையாளங்கள்

## கங்கை

)]]  
பகீரதன் என்பவரின் மூதாதையர்கள் ஒரு சாபத்தினால் நற்கதி அடையாமல் இருந்தார்கள். இதனை வசிட்ட மகரிசி மூலமாக பகீரதன் அறிந்து கொண்டார். அவருடைய மூதாதையர்களுக்கு நற்கதி கிடைப்பதற்காக பிரம்மனை நோக்கி பத்தாயிரம் (10,000) ஆண்டுகள் தவம் புரிந்தார். ஆனால் பிரம்மாவோ மூதாதையர்களின் சாம்பலில் கங்கையின் நீர் பட்டால் மட்டுமே சாபம் தீரும் என்று கூறினார். எனவே பகீரதன் தேவலோகத்தில் இருந்த கங்கையை பூமியை நோக்கி வர தவமிருந்தார். அந்த தவத்தினால் மகிழ்ந்த கங்கை, தான் தேவலோகத்தில் இருந்து பூலோகம் வருவதானால், தன்னை தாங்கப் பெறக்கூடிய சக்தியாகிய சிவனிடம் அனுமதி பெற வேண்டுமென கூறினார். பகீதரனின் நல்லெண்ணத்திற்காக சிவபெருமான் கங்கையை தன் சடாமுடியில் தாங்கினார். பின் பூமி பொறுக்கும் அளவில் மட்டும் கங்கை விடப்பட்டாள்.  
பகீரதனின் முன்னோர் சாம்பலில் கங்கையின் நீர்பட்டு நற்கதி கிடைத்தது. இதனால் கங்கைக்கு பாகீரதி என்றும், சிவபெருமானுக்கு கங்காதரன் என்றும் பெயர் கிடைத்தது.  
கங்கையை சிவனின் இரண்டாவது மனைவி என்றும் புராணங்கள் கூறுகின்றன.
# சிவ அடையாளங்கள்

## பிறைநிலா

சந்திரனுக்கு அஸ்வினி முதல் ரேவதி வரையிலான இருபத்தேழு நட்சத்திரங்களும் மனைவிமார்களாவர். இவர்கள் அனைவருமே தட்சனின் குமாரிகளாவார்கள். சந்திரை விரும்பி தவமிருந்து தட்சனின் ஆசியுடன் சந்திரை திருமணம் செய்துகொண்டார்கள். இவர்களில் ரோகிணி மிகவும் அழகானவள் என்பதால் அவளுடன் காலம் கழிப்பதையே சந்திரன் விரும்பினார். மற்றவர்களுக்கு இது குறித்து கவலையுண்டாயிற்று. அனைவரும் சேர்ந்து தட்சனிடம் சந்திரனின் இந்த போக்கினை கண்டிக்குமாறு கூறினார்கள். இறுபத்தி ஆறு குழந்தைகளையும் சந்திரன் கவலை கொள்ள செய்துவிட்டானென தட்சனுக்கு கோபம் வந்தது. ஒவ்வொரு நாளும் ஒரு அழகு குறைந்து சந்திரன் மறையுமாறு சாபமிட்டார். பதினான்கு அழகு குறைந்த நிலையில் சிவனை நோக்கி தவமிருந்தார் சந்திரன். தட்சனின் சாபத்திலிருந்து சந்திரனை காக்க சிவபெருமான் தன் சடாமுடியில் சூடிக்கொண்டார். இதனால் சந்திரன் தேய்வதும், வளர்வதுமாக இருக்கிறார்.  
சந்திரனுக்கு சோமன் என்ற பெயருண்டு, எனவே சிவபெருமான் சோமசுந்தரன் என்று அழைக்கப்படுகிறார்.
# சிவ அடையாளங்கள்

## நெற்றிக்கண்

சிவபெருமானுக்கு நெற்றியின் நடுவே செங்குத்தாக ஒரு கண் இருப்பதாக ஆகமங்கள் விளக்குகின்றன. இந்தக் கண் ஞானத்தின் அடையாளமாகவும், அக்னியின் வடிவமாகவும் கூறப்படுகிறது. சிவன் மிகுந்த கோபமடையும் வேளையில் இந்த கண்ணை திறந்தால், தீப்பிழம்புகள் வெளிவருமென சைவர்கள் நம்புகிறார்கள்.
# சிவ அடையாளங்கள்

## நாக ஆபரணங்கள்

சிவனுடைய உடலில் நாகங்கள் ஆபரணங்களாக உள்ளன. சிவனுடைய கழுத்தில் இருப்பது வாசுகி பாம்பாகும். சிவனுடைய கழுத்தில் ஆபரணமாக இருக்கும் வாசுகி பாம்பினை பாற்கடலை கடைய மத்தாக இருக்க வேண்டுமென தேவர்களும், அசுரர்களும் வேண்டினார்கள். அமுதத்தில் பகுதியை வாசுகிக்கும் தருவதாக கூறினார்கள். எனவே பாற்கடலை கடைவதற்கு மந்திர மலையை மத்தாகவும், வாசுகி பாம்பினை கயிறாகவும் கொண்டு அரக்கர்கள் பாம்பின் ஒருபுறமும், தேவர்கள் மறுபுறமும் நின்று இழுத்து கடைந்தார்கள். நீண்ட நேரம் கடைந்தமையால் வலி தாங்காமல் வாசுகி பாம்பு ஆலகால விஷத்தினை கக்கியது. அந்த ஆலகால விஷத்திலிருந்து மக்களையும், தங்களையும் காக்க தேவர்களும், அசுரர்களும் சிவபெருமானிடம் வேண்டினர். சிவபெருமான் ஆலகால விஷத்தினை அருந்தி "நீலகண்டன்" என்று பெயர்பெற்றார்.
# வடிகட்டி (கதிர் மருத்துவம்)

கதிர் மருத்துவத்தில் **வடிகட்டி** (*filter*) என்பது மென் எக்சு கதிர்களைத் தனியாகப் பிரித்து தேவையான கதிர்களை மட்டும் வெளிவிடும் ஓர் அமைப்பு ஆகும்.  
எக்சு கதிர் கருவியில் குவியத்தில் தோன்றும் கதிர்கள் பல அலை நீளங்களையும் கொண்டுள்ளன. அலை நீளம் கூடிய கதிர்கள் எவ்விதத்திலும் கதிர் படம் எடுக்கப் பயன்படாது. அது நோயாளிக்கு வீணாகக் கதிர் ஏற்பளவினைக் கொடுக்கும். இந்த மென் கதிர்களை அகற்ற வடிகட்டிகள் பயன்படுத்தப் படுகின்றன. பொதுவாக அலுமினியம் தகடுகள் இதற்காக உபயோகப்படுகின்றன. பன்னாட்டுக் கதிரியல் காப்புக் கழகத்தின் (ICRP ) பரிந்துரைப்படி கதிர்வீச்சுக்களுக்கு ஏற்ப பின்வரும் வடிகட்டிகள் பயன்படுத்தப்பட வேண்டும்:மருத்துவத்தின் ஒரு கூறே கதிரியல். நோயறி கதிரியல் எக்சு கருவிகளில் இது மாதிரியான வடிகட்டிகள் பெரிதும் மென்கதிர்களை அகற்றப் பயன்படுகின்றன.  
- 70 Kv பெறப்படும் கதிர்களுக்கு 1.5 Al தகடு
- 100 Kv இல் பெறப்படும் கதிர்களுக்கு 2.0 Al தகடு
- 100 Kv இற்கு மேல் பெறப்படும் கதிர்களுக்கு 2.5 Al தகடு
# செம்மீசைச் சின்னான்

**செம்மீசைச் சின்னான்** அல்லது **சிவப்புமீசைச் சின்னான்** அல்லது **செம்மீசைக் கொண்டைக்குருவி** (*Red-whiskered Bulbul*, *Pycnonotus jocosus*) என்பது சின்னான் குடும்பத்தைச் சேர்ந்த ஒரு பாடும் பறவையாகும். இவை மித வெப்ப மண்டல ஆசியப் பகுதிகளான புதிய இடங்களில் அறிமுகப்படுத்தப்பட்டாலும் பல இடங்களில் நன்றாக வாழ்கின்றன. இதன் தனிச்சிறப்புமிக்க கொண்டையையும் சிவப்பு நிறமான புழையையும் மீசையையும் இதனைக் இனங்காண உதவும். இதன் கொண்டைக் காரணமாக *கொண்டைக் குருவி* என்று அழைக்கப்படுகிறது. இப்பறவை பழங்களையும் பூச்சிகளையும் முதன்மை உணவாகக் உட்கொள்கிறது.
# செம்மீசைச் சின்னான்

## வகைப்பாட்டியல்

இவற்றை கரோலஸ் லின்னேயஸ் 1758-ல் அவர் பதித்த "இயற்கை முறைகள்" (*Systema Naturae*) என்னும் புத்தகத்தில் பதிவேற்றியுள்ளார். இவைகளை சின்னான்களோடு தொகுத்ததை இதுநாள்வரை கடைபிடிக்கின்றனர்.
# செம்மீசைச் சின்னான்

## வகைப்பாட்டியல்

### துணையினங்கள்

செம்மீசைச் சின்னானில் ஒன்பது துணையினங்கள் அங்கீகரிக்கபட்டுள்ளன:
- *P. j. fuscicaudatus* - <small>(Gould, 1866)</small>: முதலில் ஒரு தனி இனமாக விவரிக்கப்பட்டது. மேற்கு மற்றும் மத்திய இந்தியாவில் காணப்படுகிறது.
- *P. j. abuensis* - <small>(Whistler, 1931)</small>: வடமேற்கு இந்தியாவில் காணப்படுகிறது.
- *P. j. pyrrhotis* - <small>(Bonaparte, 1850)</small>: முதலில் இக்சோசு பேரினத்தில் தனி இனமாக விவரிக்கப்பட்டது. வட இந்தியா மற்றும் நேபாளத்தின் தெராய் பகுதியில் காணப்படுகிறது.
- *P. j. emeria* - <small>(லின்னேயஸ், 1758)</small>: முதலில் *வாலாட்டிக் குருவி* பேரினத்தில் தனி இனமாக விவரிக்கப்பட்டது. கிழக்கு இந்தியாவிலிருந்து தென்மேற்கு தாய்லாந்து வரை காணப்படுகிறது.
- *P. j. whistleri* - <small>Deignan, 1948</small>: அந்தமான் தீவுகளில் காணப்படுகிறது.
- *P. j. monticola* - <small>(Horsfield, 1840)</small>: முதலில் இக்சோசு பேரினத்தில் ஒரு தனி இனமாக விவரிக்கப்பட்டது. கிழக்கு இமயமலையில் இருந்து வடக்கு மியான்மர் மற்றும் தெற்கு சீனா வரை காணப்படுகிறது.
- *P. j. jocosus* - <small>(Linnaeus, 1758)</small>: தென்கிழக்கு சீனாவில் காணப்படுகிறது.
- *P. j. hainanensis* - <small>(Hachisuka, 1939)</small>: ஆய்னான் தீவில் (தென்கிழக்கு சீனாவில்) காணப்படுகிறது.
- *P. j. pattani* - <small>Deignan, 1948</small>: தெற்கு மியான்மர் மற்றும் வடக்கு மலாய் தீபகற்பத்திலிருந்து தாய்லாந்து, தெற்கு இந்தோசீனா மற்றும் சாவகம் மற்றும் சுமாத்திராவில் கூட காணப்படுகிறது.
# செம்மீசைச் சின்னான்

## உள்ளூர்ப் பெயர்கள்

இவற்றிற்கு துராகா தெலுங்கு மொழியில் *பிக்லி-பிட்டா*, வங்கத்தில் *சிபாகி புல்புல்* (Sipahi bulbul), தாய்லாந்து மொழியில் கிரொங்-ஹுவா-ஜக் (Krong-hua-juk, กรงหัวจุก), இந்தியில் பாரி புல்புல் (*Phari-bulbul*) அல்லது கனேரா புல்புல் (*Kanera bulbul*) என்ற பெயர்களால் அழைக்கப்படுகிறது.
# செம்மீசைச் சின்னான்

## உருவமைப்பு

இப்பறவை 20 செ.மீ நீளம் இருக்கும். இப்பறவையின் அடிப்பகுதி வெண்ணிறத்திலும் மேற்பகுதி பழுப்பு நிறத்திலும் இருக்கும். இதன் வாழ்நாள் சுமார் 11 ஆண்டுகள் ஆகும்.
# செம்மீசைச் சின்னான்

## பரவல்

இது பரவியுள்ள பகுதிகளில் மலைக் காடுகளிலும் நகர்ப்புறங்களில் உள்ள தோட்டங்களிலும் பரவலாகக் காணப்படுகிறது.
# செம்மீசைச் சின்னான்

## குணாதிசயங்கள்

மரக்கிளைகளில் புலப்படாதவாறு அமர்ந்து கொண்டு பலத்த 3 அல்லது 4 அலைகளாக ஒலியை எழுப்புவதில் வல்லவை.
# செம்மீசைச் சின்னான்

## உணவு

இவை பெரும்பாலும் பழங்களை உண்டாலும், இவை அவ்வப்பொழுது சிறு பூச்சிகளையும் மலர்களில் தேனையும் உட்கொள்கின்றன. பாலுண்ணிகளுக்கு விடம் எனக்கருதப்படும் விதைகளையும் இவை உண்டு மகிழ்கின்றன.